CELEX: 31982D0563
Language: el
Date: 1982-07-30 00:00:00
Title: 82/563/EOK: Απόφαση τής Επιτροπής τής 30ής Ιουλίου 1982 περί καταργήσεως τής αποφάσεως 82/259/EOK περί ορισμένων προστατευτικών μέτρων κατά τού αφθώδους πυρετού

Avis juridique important

|

31982D0563

82/563/EOK: Απόφαση τής Επιτροπής τής 30ής Ιουλίου 1982 περί καταργήσεως τής αποφάσεως 82/259/EOK περί ορισμένων προστατευτικών μέτρων κατά τού αφθώδους πυρετού  

Επίσημη Εφημερίδα αριθ. L 238 της 13/08/1982 σ. 0064 - 0064

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1982  περί καταργήσεως της αποφάσεως 82/259/ΕΟΚ περί ορισμένων προστατευτικών μέτρων κατά του αφθώδους πυρετού  (82/563/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 81/476/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 81/476/ΕΟΚ, και ιδίως το άρθρο 7,  Εκτιμώντας:  ότι η απόφαση 82/259/ΕΟΚ της Επιτροπής (5), όπως τροποποιήθηκε από την απόφαση 82/370/ΕΟΚ του Συμβουλίου (6), θέσπισε ορισμένα μέτρα προστασίας κατά του αφθώδους πυρετού λόγω εμφανίσεως στη Δανία επιζωοτίας αφθώδους πυρετού·  ότι ο αφθώδης πυρετός εξουδετερώθηκε στη Δανία καί, ως εκ τούτου, οι δανικές αρχές απέσυραν όλα τα εθνικά προστατευτικά μέτρα·  ότι πρέπει να αποκατασταθεί πλήρως η ελευθερία στις συναλλαγές μεταξύ της δανικής επικρατείας και των άλλων Κρατών μελών ζώντων ζώων βοείου και χοιρείου είδους, νωπών κρεάτων και προϊόντων με βάση το κρέας, άλλων από τα προϊόντα που υπέστησαν μία από τις κατεργασίες που αναφέρονται στο άρθρο 4 της αποφάσεως 80/215/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 82/259/ΕΟΚ καταργείται.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 30 Ιουλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 111 της 24. 4. 1982, σ. 28.  (6) ΕΕ αριθ. L 167 της 16. 6. 1982, σ. 37.